
Makatao ang pangangalaga ng BHB 
sa mga prisoner of war 


Bayan (BHB) ang mataas na di- 
siplina bilang rebolusyonaryong 
hukbo sa kakayahan nitong mahu- 
say na alagaan ang mga bihag ng 
digma (POW o prisoner of war) at sa 


Jire ng Bagong Hukbong 


ligtas at maayos na pagpapalaya 4 


sa kanila nitong Agosto 18. 

Sa loob ng halos anim na bu- 
wan, inalagaan at iginalang ng 
Romulo Jallores Command (RJC) 
sina Lt. Ronaldo Fidelino at 


Pfc. Ronnel Nemeño 
alinsunod sa mga ali- 
tuntunin ng BHB, 


mga batas ng rebo- 

Mga tampok 
sa isyung ito... 


Mahigit 100 kaso, 
isinampa sa JMC 


lusyonaryong gubyernong bayan, 
mga kaukulang probisyon ng Com- 
prehensive Agreement on Respect 
for Human Rights and International 
Humanitarian Law (CARHRIHL) at 
mga pandaigdigang ali- 
@ tuntunin sa digmaan 
$ kabilang ang Geneva 
| Conventions. 

Matapos sila mabi- 
hag, inilinaw agad ng 
RJC kina Fidelino at 
Nemeño ang kani- 
lang mga karapa- 

tan alinsunod sa 
mga alituntu- 


Sistematikong 
pagsisinungaling 


PAHINA 3 Na -:AFP 


PAHINA 5 


nin ng BHB. Sa abot ng nakaya ng 
RJC, tiniyak nito na maayos ang 
kalusugan, pagkain at kundisyon 
ng dalawa sa lahat ng pagkakataon. 
Sinikap din ng RJC na agad silang 
mapalaya. 

Ang makataong pagtrato ng 
BHB sa mga POW ay taliwas sa pa- 
takaran at gawi ng teroristang im- 


 peryalismong US at rehimeng Arro- 


yo na walang pakundangang luma- 
lapastangan sa mga karapatang-tao 
at sa mga batas ng digmaan. 

Ang mga Pulang mandirigmang 
hors de combat (wala na sa katayu- 

ang lumaban) na nahuhuli ng 
AFP sa labanan ay karani- 
wang tinotoryur at tulu- 
yang pinapatay. Ang 
mga binubuhay ay itinu- 
turing at tinatratong pa- 
rang hayop. Sinasampahan 
sila ng mga kasong kriminal 
at ilang taong ibinibimbin sa 
mga di makataong kundisyon 
sa loob ng masisikip na kulu- 

ngan. 

Ang mahusay na 
pangangalaga at ma- 
ayos na pagpapalaya ng 

BHB sa mga POW ay isang 
aktong taliwas sa terorismo. Alin- 


Panunuhol 
at pambabraso 


sa WTO 


PAHINA 8 


sunod ito sa layuning gawing sibilisado at maka- 
tao ang kondukta ng kasalukuyang digmaang si- 
bil sa Pilipinas at ipatupad ang mga alituntunin 
at patakarang halaw sa kasaysayan ng digmaan 
sa buong mundo. 

Sa pagsulong ng digmang bayan, tiyak na 
mayroon pang ibang tauhan ng AFP at PNP na 
mabibihag ng BHB. Katulad ni Fidelino at Neme- 
Ao, ang iba pang mga mabibihag ng BHB ay ta- 
tamasa ng mga karapatan bilang mga POW. 

Tinitiyak ng BHB sa lahat ng mga sundalo at 
pulis na gagalangin ang kanilang mga karapatan 
kung sakaling mabihag sila sa labanan. Kung ka- 
ya't mas mabuti pa para sa kanila ang kusang su- 
muko kung masukol sila sa labanan kaysa isapa- 
nganib ang kanilang buhay para sa digmang nag- 
sisilbi lamang sa interes ng bulok at mapang- 
aping naghaharing sistema. 

Bibigyang-katiyakan din ng BHB ang maagap 
na pagpapalaya sa lahat ng nabibihag nito hang- 
ga't wala silang mabibigat na kasalanan sa ma- 
mamayan. 

Ang isinagawang pagpapalaya ng BHB sa mga 
POW ay bahagi ng mga obligasyon nitong naka- 
saad sa CARHRIHL, ang kasunduang pinirmahan 
ng NDF at ng GRP (Gubyerno ng Republika ng Pi- 
lipinas). 

Inaasahan ng mga rebolusyonaryong pwersa 
at ng sambayanang Pilipino na ang pagpapalaya 
sa mga POW ay tutumbasan ng GRP ng pagpapa- 
laya sa mga bilanggong pulitikal at pagtupad sa 
iba pang mga obligasyon nito sa usapang pang- 
kapayapaan. ABI 

Ang Ang Bayan ay inilalabas sa wi- 
kang Pilipino, Bisaya, Iloko, Hiligay- 


Makataong pagtrato sa mga POW 1 


Tagumpay ang maayos 
at ligtas na pagpapalaya 
sa mga bihag ng digma 


aayos at ligtas na napalaya ng N 

Romulo Jallores Command 4,.. ex 
(RIC) ng Bagong Hukbong Ba- ag. 
yan(BHB)-Bikol ang mga bihag ng J 
digma na sina Lt. Ronaldo Fideli- 
no at Pfc. Ronnel Nemeño nitong 


Agosto 18 sa Presentacion, Ca- IK 
marines Sur. 

Ang proseso ng pagpapalaya sa 3 INI 
mga POW ay pinagkasunduan ng mga negotiating panel 
ng GRP (Government of the Republic of the Philippines) 
at ng NDFP. Sa pamamagitan ng negosasyon, sumang- 
ayon ang GRP na iutos nito sa Armed Forces of the Phil- 
ippines (AFP) at Philippine National Police (PNP) ang 
suspension of offensive military and police operations 
(SOMO/SOPO) sa mga prubinsya ng Camarines Sur at Al- 
bay. 

Rekisito ang SOM0/SOPO sa ligtas at maayos na 
pagpapalaya sa mga POW. Ang kautusan para sa S0- 
M0/SOPO ay pormal na inianunsyo ng GRP noong Agos- 
to 16 sa pamamagitan ni Kongres- 
man Rolando Andaya Jr. Si Andaya 
ang nagsilbing upisyal na negosya- 
dor ng rehimen. 

Malaon na sanang napalaya si- 
na Fidelino at Nemefio kung hindi 
lamang sa pagmamatigas ng AFP at 


non, Waray at Ingles. Ligtas na pagpapalaya sa mga bihag 2 PNP. Katunayan, tatlong araw ma- 


Maaari itong i-download mula sa 
Philippine Revolution Web Central na 


Mga kaso, isinampa sa JMC 3 tapos silang mabihag, ipinahayag 


matatagpuan sa: Usapang pangkapayapaan ng BHB ang kahandaang sila'y pa- 


www.philippinerevolution.org 
Tumatanggap ang Ang Bayan ng 


mga kontribusyon sa anyo ng mga ar- Rebolusyonaryong peryodismo 


Pagsisinungaling ng AFP 


layain. 
Noon pang Abril 2 unang naka- 
tanggap ang NDF ng pormal na su- 


mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot Balita 
kami sa pamamagitan ng email sa: 
angbayan@yahoo.com 


Kaguluhan sa Sudan na humihiling ng pagpapalaya sa 


dalawa. Inihapag ang bagay na ito 
sa ikawalang round ng usapang 
pangkapayapaan noong Abril 2004 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas “Pagpapalaya...,” sundan sa pahina 3 

Mahigit 100 kaso, isinampa sa JMC 


“Pagpapalaya...,” mula sa pahina 2 


sa Oslo, Norway. Pumayag noon 
ang GRP na ipatupad ang SO- 
M0/SOPO sa mga prubinsya ng Ca- 
marines Norte, Camarines Sur, Al- 
bay at Sorsogon. Hiniling lamang 
nilang ilihim sa publiko ang kau- 
tusang ito. 

Hindi ipinatupad ng GRP ang 
sariling SOMO/SOPO sa panahong 
ito. Wala ring ipinaabot na dahi- 
lan ang GRP. Pagsapit ng Hulyo, 
muling inihapag ng GRP sa nego- 
sasyon ang pagpapalaya ng mga 
POW. Sa muli, hiniling nito na ili- 
him ang deklarasyon sa midya. 

Pormal na binigyan ng GRP ang 
NDFP ng kopya ng internal na me- 
morandum na pinirmahan ni Lt. 
Gen. Edgardo Batenga, Under- 
secretary for Armed Forces Opera- 
tions ng Department of National 
Defense (DND). Ayon sa memora- 
dum na may petsang Hulyo 28, 
inaprubahan ni Arroyo ang 20- 
araw na SOM0/SOPO na magsisi- 
mula sa Hulyo 27 at sasaklaw sa 
mga prubinsya ng Albay at Cama- 
rines Sur. Madiin si Batenga na 
hindi aamin ang AFP na puma- 
yag ito sa pagpapatupad ng S0- 
MO at sa pagpapalaya sa mga bi- 
hag. 

ang naisampa sa Joint Monitoring Committee (JMC) 

nitong Hulyo laban sa mga armadong pwersa ng GRP. 
Sangkot sa halos 90% ng mga kasong ito ang mga pwersang 
militar at pulis. Sa kabilang banda, wala pang kahit isang ka- 
song natatanggap ang JMC laban sa BHB. 

Sa isang porum ng Pilgrims for Peace at Karapatan, ini- 
ulat ni Atty. Edre Olalia, legal consultant ng NDFP Nominated 
Section ng JMC Joint Secretariat, na ang mahigit isang da- 
ang reklamong ito ay kinabibilangan ng 3,333 paglabag sa 
karapatang-tao at may mga biktimang mahigit 100,000. Ka- 
bilang sa mga kaso ang iligal na pang-aaresto, pananal- 
beyds, masaker at pagdukot na kagagawan ng mga elemen- 
to ng militar at pulisya. 


Man 100 kaso na ng paglabag sa karapatang-tao 


Ngunit nagpatuloy ang mga 
operasyong militar ng AFP, taliwas 
sa idineklarang SOMO/SOPO. Mati- 
gas na itinanggi ng kanilang mga 
tagapagsalita ang sariling dekla- 
rasyon. Nakatanggap ang RIC ng 
mga ulat na mula Hulyo 27, nag- 
papatuloy ang operasyon ng AFP 
sa Oas, Albay, sa Lupi, Camarines 
Sur at iba pang lugar. 

Nagpumilit ang AFP at PNP na 
"iligtas" ang mga POW sa pama- 
magitan ng kanilang mapaminsa- 
lang "rescue operations.” Labis-la- 
bis na karahasan ang dinanas ng 
mamamayan ng Camarines Sur sa 
kamay ng 42nd IB. Napakaraming 
naganap na karumal-dumal na 
pagpatay, iligal na pag-aresto, 
pagkulong at pagtortyur, pagna- 


“JMC...,” sundan sa pahina 4 


nakaw, panggagahasa at pangmo- 
molestya sa kababaihan. Kaila- 
ngang pagbayaran ng AFP ang gra- 
beng pinsalang idinulot nito sa 
mamamayan sa Tinambac, Camari- 
nes Sur at mga kalapit-bayan. 

Dahil sa di pagtupad ng AFP at 
PNP sa kautusang SOM0/SOPO, na- 
pilitan ang BHB-RJC na ikansela 
ang pagpapalaya sana noong 
Agosto 7. 

Sa muling pakikipagnegosa- 
syon noong ikalawang linggo ng 
Agosto, iginiit ng NDFP na kaila- 
ngan nang ilabas sa publiko ang 
SOMO/SOPO upang tiyak itong 
maipatutupad. Pumayag lamang 
dito ang GRP at ang AFP-PNP dala 
ng pagkabunyag nito sa midya at 
ng matinding presyur mula sa iba't 
ibang sektor para sa maagap at 
ligtas na pagpapalaya sa dala- 
wang bihag. 

Bilang katumbas na hakba- 
ngin, ang NDFP ay nag-utos sa 


ep) BHB sa Bikol na ihinto at iwa- 


san ang mga opensibang mili- 
tar laban sa AFP at PNP sa mga 
prubinsya ring iyon. Inaasa- 
hang magtatagal ito hanggang 
Agosto 25, pitong araw mata- 
pos ang pagpapalaya sa mga 
POW. AB] 

Dagdag na mga kaso 

Dalawang magkakahiwalay 
na kaso ng brutalidad at pagla- 
pastangan sa mga bangkay ng 
mga mandirigma ng BHB noong 
nakaraang buwan ang nakaam- 
bang ihapag ng mga grupo sa 
karapatang-tao sa JMC. 

Cavite: Tatlong mandirigma 
ang natagpuang patay at tadtad 
ng mga bala noong Hunyo 16 
matapos maganap ang isang sa- 
gupaan sa pagitan ng isang yu- 
nit ng BHB at ng pinagsanib na 
pwersa ng militar at pulis sa 


Patuloy na hinihikayat 
ng NDFP ang pagsasa- 
dokumento at pagsa- 
sampa ng mga kaso ng 
paglabag sa karapa- 
tang-tao na kaga- 
gawan ng AFP, PNP at 
iba pang armadong 
pwersa ng rehimen. 


Barangay Mabacao, Maragon- 
don, Cavite. Ayon sa Cavite Ecu- 
menical Movement for Justice 
and Peace (CEMJP), halos di na 
makilala ang mga bangkay nina 
Ka Gary, Ka Ivan at Ka Nira nang 
matagpuan nila ang mga ito sa 
isang punerarya sa Nasugbu, 
Batangas. Tadtad ng bala ang 
mga katawan ng mga biktima at 
putol ang kanang paa ni Ka 
Gary. 

Zamboanga del Sur: Isang 
mandirigma ang nasugatan at 
pinabayaang mamatay ng mili- 
tar sa isang labanan na naga- 

nap sa pagitan ng mga Pulang 
mandirigma at ng 10th IB sa 
Barangay Maya-maya, Tambulig, 
Zamboanga del Sur noong Hun- 
yo 15. Ayon sa imbestigasyon 
ng Karapatan-Western Minda- 
nao, tinortyur bago iniwan 
upang mamatay si Rey Gulane 
(Ka Titing), 32. Tinapyas din ng 
mga sundalo ang kanyang ka- 
nang tainga. Hinukay ng mga 
kasapi ng Karapatan at mga ka- 
mag-anak ni Gulane ang kan- 
yang mga labi noong Hunyo 16 
at dinala sa upisina ng National 
Bureau of Investigation sa Pa- 
gadian City para sa medico-legal 
examination. 


Mga kaso mula sa Cordillera 

Isinumite nitong unang 
linggo ng Agosto ng Cordillera 
Human Rights Organizations 
(CHRO) ang unang bungkos ng 
mga kaso laban sa pang-aabuso 
ng militar sa Cordillera. Kabi- 
lang sa mga ito ang: 

* Pagbaril ng mga elemento 
ng 41st IB kay Bernabe Bangu- 
ey noong Hulyo 24 sa Abra. 
Inaakusahan ng militar si Ba- 
nguey at isa pa niyang kasama 
na mga kasapi ng BHB. Tinama- 
an si Banguey sa binti at sa ha- 
lip na lapatan ng paunang lu- 
nas, hinayaan siyang maubusan 
ng dugo at mamatay. 

* Pagpaslang ng mga tropa 
ng Northern Luzon Command ng 
Philippine Army kina Etfew 
Chadya-as sa Mountain Province 
at Victor Balais sa Pinukpuk, 
Kalinga noong 2002, at kay 
Efren Agsayang sa Mankayan, 
Benguet noong 2003. 

Patuloy na hinihikayat ng 
NDFP ang pagsasadokumento at 
pagsasampa ng mga kaso ng 
paglabag sa karapatang-tao na 
kagagawan ng AFP, PNP at iba 
pang armadong pwersa ng rehi- 
men. AB] 


Pamilya, iligal 
na ikinulong 


binunyag ng Tanggol-Karapatan no- 
ong Hulyo 26 ang walang pakunda- 
ngang paglabag ng mga pasistang tro- 
pa ng AFP sa karapa- 
tang-tao ng mga si- 
bilyan, laluna ng 4 
mga bata, sa ngalan | 
ng "gerang kontra-te- 
rorismo." 


partikular ang iligal py 

na pag-aresto at *= 

pagkulong sa isang pamilya ng mag- 
uuling sa mabundok na baryo ng Ma- 
bacao, Maragondon, Cavite. Hulyo 13 
nang paulanan ng bala ng pinagsanib 
na pwersa ng Philippine Air Force 
(PAF) at PNP ang kubong katabi ng ba- 
hay ni Isidro Bartolome, isang mag-uu- 
ling. Sa kubong ito nakahimpil ang 12 
kasapi ng Bagong Hukbong Bayan 
(BHB). 

Tumagal nang isang oras ang laba- 
nan sa pagitan ng BHB at militar. Nang 
umatras ang BHB, hinuli at iligal na 
ikinulong ng mga tropa ng PAF ang 
mag-asawang Bartolome at Gemma, at 
ang mga anak nilang sina Rico, Gem- 
malyn at Jinggoy. Si Gemmalyn ay apat 
na taong gulang habang dalawang ta- 
ong gulang naman si Jinggoy. 

Sinampahan ng kasong rebelyon 
ang mag-amang Bartolome at Rico. 
Bagamat sugatan si Rico, hindi agad 
siya dinala sa ospital. Sa halip, dinala 
siya sa Villamor Air Base kung saan si- 
ya ikinulong kasama ang kanyang ama. 
Walang ibinibigay na tulong medikal 
kay Rico maliban sa naunang mga pain 
killer at antibiotics. Wala ring iskedyul 
kung ooperahan siya upang kunin ang 
bala sa kanyang katawan. 

Sinampahan din ng gawa-gawang 
kasong rebelyon at ikinulong si Gemma 
kasama ang kanyang dalawang maliit 
na anak sa Air Force Base sa Nasugbu, 
Batangas. Halos isang buwan din si- 
lang ipiniit doon. ABI 


ANG BAYAN Agosto 21, 2004 


Usapang pangkapayapaan, ipinagpaliban 


INIANUNSYO ng National Demo- 
cratic Front ang pagpapaliban ni- 
to sa ikaapat na round ng usa- 
pang pangkapayapaan na naka- 
takdang isagawa nitong Agosto 
24-30 sa Oslo, Norway. Ito ay da- 
hil sa kabiguan ng rehimeng Ar- 
royo na isakatuparan ang mga 
obligasyon nito sa una at panga- 
lawang round ng usapan noon 
pang Pebrero 14 at Abril 3. Kabi- 
lang dito ang paggawa ng mga 
mapagpasyang hakbang upang 
tanggalin ang pangalan ni Kasa- 
mang Jose Maria Sison, ng Ba- 
gong Hukbong Bayan at ng Parti- 


do Komunista ng Pilipinas sa lis- 
tahan US ng mga terorista: ang 
pagpapalaya ng mga detenidong 
pulitikal at ang kagyat na indem- 
nipikasyon ng mga biktima ng 
paglabag sa karapatang-tao sa 
ilalim ng diktadurang Marcos. 
Nitong Agosto 15, inianunsyo 
ng US na mananatili sa kanilang 
listahan ng mga terorista si Kasa- 
mang Sison, ang BHB at PKP. Pa- 
lagiang mailalagay sa alanganin 
ang NDFP kung patuloy na itutu- 
ring na terorista ang mga alya- 
dong organisasyon at ang senior 
consultant nito. Patuloy ding ga- 


gamitin ng reaksyunaryong mili- 
tar ang paglilistang ito upang 
maglunsad ng mararahas na kam- 
panyang militar laban sa mama- 
mayan at rebolusyonaryong kilu- 
san. 

Handa ang NDFP na ipagpali- 
ban ang usapang pangkapayapa- 
an upang bigyan ng pagkakataon 
ang rehimeng Arroyo na ipatupad 
ang mga kaisahan. Kung patuloy 
na tatanggi ang rehimen, iminu- 
mungkahi ni Kasamang Sison na 
magbukas ang NDFP sa suspen- 
syon kung hindi man pagbagsak 
ng usapang pangkapayapaan. [E 


Sistematikong pagsisinungaling ng AFP 


Forces of the Philippines (AFP) upang ilingid sa 


Ang paglulubid ng istorya ay kadalasang ginagawa 


C Fes oin naglulubid ng buhangin ang Armed kwento ng AFP. 


mamamayan ang tunay na itinatakbo 
ng mga armadong labanan sa pagitan 
nito at ng Bagong Hukbong Bayan A 
(BHB). 

Mula noong isang taon, sunud- 
sunod na mga pambabaluktot at 
pagbabaligtad ang ginagawa ng 
AFP upang itago ang pabigong 
landas na tinatahak nito at palaba- 
sin kahit sa propaganda man lamang 
na nakapananaig ito laban sa BHB. 

Maituturing na mga disipulo ni 
Joseph Goebbels ang mga tagapag- 
manupaktura ng mga paha- 
yag sa midya sa hanay 
ng AFP. Ayon kay Goeb- 
bels, ang hepeng propa- 
gandista ng pasistang si Adolf 
Hitler, ang kasinungalingan ay nagiging katotohanan 
kapag ito'y uulit-ulitin. 

Sa kasalukuyan, hindi na kailangang lumayo pa 
para makakita ng mga bagong Goebbels. Kumakatawan 
ngayon kay Goebbels ang mga propesyunal na propa- 
gandista at mga eksperto sa saywar ng AFP. 

Inaasahan nila na sa kauulit ng kanilang mga ka- 
sinungalingan, makukundisyon ang isipan ng publiko 
na tanggapin nang buung-buo ang mga nilulubid na 

sa pinakamatataas na antas ng pamunuan ng militar, 


tulad ng brigada, dibisyon at mga regional unified 
command, kundiman sa pambansang kumand ng 
buong AFP. 

Noong Hulyo 4, 2003, pinalabas ni Maj. Gen. 
Alfredo Braganza, hepe ng 7th ID na di bababa sa 
tatlong mandirigma ng BHB ang namatay at mara- 
mi pa ang nasugatan nang magkalabanan ang 
isang yunit ng BHB at ang mahigit 80 tropa ng 
79th IB at pulis sa Barangay Batang II, Sasmuan, 
Pampanga. Ang totoo, ang larawan 
umano ng mga Pulang mandirigma 
na ipinakita sa midya ay retrato ng 
bangkay ng dalawang sundalong na- 
matay sa labanang iyon. Ang ikatlo, 
na tinamaan umano habang tumata- 
kas, ay bangkay ni Mauricio Miran- 
da, 40, isang mangingisdang taga-Sa- 
pang Kawayan, Masantol, Pampanga na na- 
sugagaan ng mga sundalo sa ilog habang papauwi ito 
sa kanilang bahay. May ilang oras nang namamahinga 
sa ligtas na lugar ang mga mandirigmang hindi man 
lamang nagalusan sa labanan nang marinig nilang pa- 
putukan si Miranda at dalawa pa niyang kasama. Kinu- 
limbat ng mga sundalo ang kanilang nahuling isda at 
ang nawasak nilang bangka ay itinago sa mga mama- 
“Pagsisinungaling...,”, sundan sa pahina 6 

mahayag. 

Mas grabe pang pambabaluktot 
ang ginawa ng 5th ID sa labanang 
naganap sa Sityo Curawitan, Baran- 
gay Binatog, San Mariano, Isabela 
noong Oktubre 25, 2003. Ayon sa 
5th ID, anim na mandirigma ang 
namatay sa labanang ito. Ang to- 
too, 22 sundalo ang napatay at da- 
lawa ang malubhang nasugatan sa 
dalawang oras na labanan. Halos 
malipol ang kabuuang bilang na 33 
sundalo mula sa 53rd Recon Coy at 
45th IB. 

Muling dinulutan ng BHB ng 
malaking kaswalti ang parehong 
mga yunit nitong Marso 19, 2004 
nang siyam na sundalo mula sa 15- 
kataong nagpapatrulyang tropa ng 
AFP ang napatay sa Barangay Dica- 
may Uno, Jones, Isabela. 

Noong Marso 14, nagyabang si 
Col. Roland Rodriguez, deputy chief 
ng 1st ID, na walang kaswalti ang 
10th IB nang makipaglaban ito 
nang mahigit dalawang oras sa 
BHB sa Lower Bautista, Sapang Da- 
laga, Misamis Occidental. Ang to- 
too, di bababa sa apat na sundalo 
ang napatay at tatlo ang nasuga- 
tan sa labanang tumagal nang hu- 
migit-kumulang 45 minuto. 

Sa Eastern Visayas, ang pinuno 
naman ng 8th ID na si Maj. Gen. 
Glen Rabonza ang nagyabang na 
pito umanong gerilya ang napatay 
nang salakayin ng 20th IB ang 
isang kampo ng BHB sa Barangay 
Palanit, San Isidro, Northern Samar 
noong Mayo 5. Ang totoo, anim 
hanggang walong sundalo ang na- 
patay at lima ang nasugatan sa- 
mantalang wala ni isang kaswalti 
ang BHB. 

Sa Southern Tagalog, iniulat ni 
Maj. Jose Broso, public information 
officer ng Southern Luzon Unified 
Command, na iisang sundalo ang 
namatay at tatatlo ang nasugatan 
sa pagsalakay ng 74th IB sa isang 
yunit ng BHB sa Barangay Nana- 
diego, Mulanay, Quezon noong 

Hunyo 16 habang hindi raw ma- 

bilang ang kaswalti ng BHB. Ang 
totoo, 15 tropa ng kaaway ang na- 
matay at di mabilang ang nasuga- 
tan sa labanang ito. Isang mandi- 
rigma ng BHB ang nagbuwis ng 
kanyang buhay. 

Sa ibang pagkakataon naman, 
sa sobrang kahihiyan ay tinatang- 
kang itago ng AFP na may naganap 
ngang labanan. Subalit sumisingaw 
din ang balita kalaunan. 

Sa Western Visayas, una'y tu- 
mahimik lamang si Brig. Gen. 
Jeffrey Sodusta, hepe ng 303rd Bri- 
gade, tungkol sa labanan noong 
Hunyo 12 sa Guihulngan, Negros 
Oriental. Di nagtagal, buong pag- 
hahambog niyang sinabi na isang 


Laking pagkakamali ng 
AFP sa pagsamba nito kay 
Goebbels. Halata agad ang 
pagmamaliit nito sa kaka- 
yahan ng mamamayan na 

mag-isip at magsuri. 


sarhento lamang ang namatay su- 
balit "malaking bilang" ng mga 
mandirigma ang napatay at nasu- 
gatan sa pagsalakay ng 11th IB sa 
isang kampo ng BHB. Ang totoo, 
walo ang patay at pito ang sugatan 
sa hanay ng kaaway, at isang man- 
dirigma ang namartir. 

Sa North Central Mindanao, tu- 
mangging maglabas ng pahayag 
noong una ang 401st Brigade nang 
makipaglaban ang mga tropa ng 
41st at 42nd Scout Ranger Coy sa 
isang yunit ng BHB nitong Agosto 
5 sa Sityo Balacatan, Guinabsan, 
Buenavista, Agusan del Norte. Ito'y 
dahil lumabas na talo ang AFP ka- 
hit ito ang sumalakay at ang laba- 
nan ay naganap malapit lamang sa 
Training Area ng 4th ID sa Maya- 
pay, Buenavista. Kalaunan, ipina- 
hayag ng 401st Bde na limang sun- 
dalo ang napatay habang napaka- 


raming patay at sugatan sa panig 
ng BHB na patuloy pa rin daw ni- 
lang tinutugis. Ang totoo, walong 
tropa ang napatay at siyam na ma- 
lalakas na armas ang nasamsam ng 
BHB mula sa kaaway. Isang Pulang 
mandirigma ang namatay sa laba- 
nan. 

Isa sa pinakahuling lantarang 
pagsisinungaling ng AFP ang diu- 
mano'y pagdurog na raw nito sa re- 
bolusyonaryong kilusan sa Camari- 
nes Sur. Sa desperasyon nitong 
maghanap ng pambawi sa mata- 
gumpay na pananambang ng BHB 
sa 42nd IB noong Marso 1 sa Ba- 
rangay Bataan, Tinambac, Camari- 
nes Sur kung saan tatlong tropa 
ang namatay at dalawang sundalo 
ang naging bihag ng digma, di ba- 
baba sa 15 nang mga di armadong 
sibilyan ang sinasalbeyds ng mili- 
tar sa mga bayan ng Tinambac, Goa 
at Lagonoy sa naturang prubinsya 
mula noon. Samantala, matapos 
itong tumanggi nang ilang buwan 
na makipag-usap sa NDFP para sa 
maayos na pagpapalaya ng mga bi- 
hag, tahasan namang itinatwa nina 
Lt. Col. Daniel Lucero, tagapagsali- 
ta ng AFP at Defense Secretary 
Eduardo Ermita, ang mga kasundu- 
ang narating ng dalawang panig 
noong Hulyo, partikular tungkol sa 
pagpapatupad ng SOMO sa Albay at 
Camarines Sur. Dahil dito, ilang be- 
ses na naipagpaliban ang aktwal na 
pagpapalaya. 

Laking pagkakamali ng AFP sa 
pagsamba nito kay Goebbels. Hala- 
ta agad ang pagmamaliit nito sa 
kakayahan ng mamamayan na mag- 
isip at magsuri. Gayundin ang pa- 
nanaw ng AFP sa mamamayang Pi- 
lipino--mga mangmang, hindi ma- 
panuri at napakadaling utuin. Su- 
balit pakaulit-ulitin man ng AFP 
ang mga nilulubid nitong istorya, 
wala itong maaakit o malilinlang 
mula sa mamamayang nakababatid 
ng katotohanan. Bagkus, mga mu- 
lat na mamamayan ang matatag na 
naninindigan at lumalaban. ABI 

Ang rebolusyonaryong peryodismo, 
ayon kay Manong Tony Zumel 


i Antonio Zumel, isa sa pinaka- 
C reenso na rebolusyonar- 

yong peryodista, ay mas kilala 
bilang "Manong" ng laksa-laksang 
mga aktibista at rebolusyonaryo. 
Nitong Agosto 10, sa ika-72 aniber- 
saryo ng kanyang kapanganakan, 
inilunsad ng mga kasama, kapami- 
lya at sarisaring kaibigan ng rebolu- 
syonaryong kilusan ang Antonio Zu- 
mel Foundation. Kasabay nito, ini- 
lunsad rin ang isang koleksyon ng 
kanyang mahahalagang sulatin mu- 
la pa noong dekada 1960. 

Tampok sa paggunita sa buhay 
ni Manong ang kanyang kontribu- 
syon sa rebolusyonaryong peryodis- 
mo at sa rebolusyonaryong gawaing 
propaganda sa pangkalahatan. 

Mataas ang pagpapahalaga ni 
Manong sa mga "datos" o sa kong- 
kretong kalagayan at kongkretong 
karanasan ng mamamayan. Ito rin 
ang palagi niyang paalala sa mga 
manunulat at sinumang nasa gawa- 
ing rebolusyonaryong propaganda. 
Ayon kay Prof. Carolina "Bobbie" 
Malay ng UP College of Mass Com- 
munications at dating kakolektibo 
ni Manong sa Ang Bayan, importan- 
te ang mga datos para maging epek- 
tibo ang rebolusyonaryong propa- 
ganda. Bilang editor ng upisyal na 
pahayagan ng Partido Komunista ng 
Pilipinas, laging idinidiin ni Manong 
sa mga manunulat ng AB ang kaha- 
lagahan nito dahil, aniya, nakiki- 
paglabanan tayo para sa damdamin 
at isipan ng mamamayan. 

Dapat palaging alalahanin na 
babad sa sarisaring propaganda ng 
kaaway ang masa. Palaging idinidi- 


in ni Manong na dapat maging mas 
mahusay at mas matalas ang mga 
rebolusyonaryong pahayagan tulad 
ng Ang Bayan, Liberation (at noon, 
ang Balita ng Malayang Pilipinas), 
kaysa sa reaksyunaryong mga baba- 
sahin. 


ra 1 
“WE saksi 
NA id 


at direkta sa 
punto ang estilo ng pagsusulat ni 
Manong. Wala itong mga salitang 
"fancy" at paliguy-ligoy para mada- 
li itong maunawaan ng malawak na 
masa, laluna ng uring anakpawis 
na siyang pangunahing target ng 
mga rebolusyonaryong pahayag at 
pahayagan. 

Bago pa man siya naging rebo- 
lusyonaryong propagandista, natu- 
tunan ni Manong ang pagpapaha- 


Para sa mas malalim pang pagtalakay sa buhay ni Kasamang Antonio "Tony" 
Zumel, basahin ang koleksyon ng kanyang mga sulatin at panoorin ang 50- 


minutong bidyo-dokumentaryong gawa ng Kodao Productions, 


"He Never 


Wrote '30': A glimpse into the life of Tony Zumel." 

laga sa mga datos nang nagsisimu- 
la pa lamang siyang magtrabaho sa 
pahayagan bilang tagatimpla ng 
kape at dyanitor hanggang sa ma- 
ging reporter siya noong maagang 
bahagi ng dekada 1950. Kabilang 
sa positibong katangian ng pagi- 
ging reporter na nadala ni Manong 
sa rebolusyonaryong peryodismo 
ang pagpapahalaga at paggalang 
sa dedlayn. 

Nangangahulugan ng kolek- 
tibong pagsusulat ang gawaing 
rebolusyonaryong peryodismo. 
Natutunan ito ni Manong nang 
simulan nila ni Rep. Satur Ocampo 
ng Bayan Muna noong 1971 na 
ilabas ang Tingga, isang pahaya- 
gan para sa mga manggagawa ng 
mga pahayagan. Si Manong ang 
pangulo noon ng National Press 
Club habang si Ka Satur naman ang 
pangalawang pangulo. Lumalim at 
napaunlad pang lalo ang gayong 
kolektibong diwa ng pagsusulat 
nang pumaloob na si Manong sa 
rebolusyonaryong kilusang lihim 
makaraang ideklara ang batas 
militar noong Setyembre 1972. 

Hindi nagtapos ang buhay ni 
Manong nang mamatay siya dahil 
sa isang malubhang karamdaman 
noong Agosto 13, 2001. Nagpapa- 
tuloy ang kanyang impluwensya sa 
rebolusyonaryong kilusan sa iba't 
ibang larangan. Gayundin, nabubu- 
hay ang kanyang diwa sa bawat 
peryodistang nagmamahal ng kato- 
tohanan, kalayaan at demokrasya. 

Katulad ng palagi niyang idini- 
diin, hindi pa natatapos ang pagsu- 
sulat tungkol sa pakikibaka ng sam- 
bayanang Pilipino at ng uring anak- 
pawis. Nagpapatuloy ito habang 
nagmamartsa ang kasaysayan tungo 
sa ibayo pang tagumpay. ABI 


Panunuhol at pambabraso sa WTO 


a pamamagitan ng panunuhol 
ŞS: pambabraso, epektibo nang 

naigpawan ng imperyalismong 
US at European Union ang mabu- 
way na pagtutol ng mga bansa sa 
mga dikta nito sa World Trade Or- 
ganization (WTO). Nitong Hulyo 
31, pinirmahan ng General Council 
ng WTO ang isang kasunduang ipi- 
nangangalandakang muling magtu- 
tulak sa nadiskaril na usapang 
pangkalakalan. 

Matatandaang bumagsak ang 
negosasyon sa WTO noong Setyem- 
bre 2003 sa Cancun, Mexico nang 
magpumilit ang US at EU na ipatu- 
pad ang ibayong liberalisasyon sa 
agrikultura at palawakin ang sak- 
law ng WTO. Iniluwal sa Cancun 
ang Group of 20 o G20, isang al- 
yansa ng malalaki at maliliit na 
bansa at mga neokolonyang naka- 
sandig pangunahin sa produksyong 
agrikultural. Isinisisi ng US at EU 
ang pagbagsak ng usapan sa 
Cancun sa G20 kahit pa ang totoo'y 
ang mga ministro nila ang nagsus- 
pinde sa mga negosasyon nang ma- 
ging malinaw na hindi matitinag 
ang pusisyon ng G20 sa usapan. 

Susi sa pagkakabuo ng pinaka- 
bagong kasunduan ang pagsang- 
ayon ng Brazil at India sa masasa- 


mang probisyon nito. Ang mga 
bansang ito ang itinuturing na na- 
ngunguna sa G20 at susi ang kani- 
lang pagsang-ayon sa pagkumbinsi 
ng nakararaming maliliit na bansa. 
Inimbita ng US at EU ang Brazil 
at India na pumaloob sa ekslusi- 
bong usapan upang magbalangkas 
ng kasunduan. Kasama ang Austra- 
lia, binuo nila ang "five interested 
parties" o FIPS na siyang nagtakda 
sa direksyon ng usapang pangkala- 
kalan hanggang sa susunod na 
pagpupulong ng WTO sa 2005. 


Nagbabadyang pagkabuwag 
ng G20 

Ang tanging naabot sa pinaka- 
huling kasunduan ay ang napipin- 
tong pagkabuwag ng pagkakaisa ng 
G20 sa harap ng walang awat na 
pagmamaniobra ng US at EU. Ang 
pagpasok ng Brazil at India sa ka- 
sunduan ay pinakahuli lamang sa 
mga taktikang ginamit ng mga im- 
peryalistang bansa. Bago pa man 
ito, puspusan na ang mga manio- 
bra ng mga imperyalista upang bra- 
suhin ang iba pang bansa na um- 
alis sa pormasyon. 

Pagkatapos ng Cancun, binan- 
taan ng US ang mga bansa sa Latin 
America na tatanggalin nito ang 
maliliit na 
pribilehiyong 
pangkalakal- 
an kung hin- 
di sila hihi- 
walay sa 
G20. Dahil 
dito, umalis 
sa pormasyon 
ang Guate- 
mala, Ecua- 
dor, Peru, 
Costa Rica at 
Colombia. Gi- 
nagamit din 
ng US ang 
ayudang ibi- 


nibigay nito sa mga bansang des- 
perado upang makakabig ng mga 
kakampi. Nagbanta pa ang US na 
haharangin nito ang mga pautang 
at hindi ito magbibigay ng mga 
palugit sa pagbabayad ng utang 
kung patuloy na tatanggi ang mga 
bansa sa G20 na sumunod sa kani- 
lang kagustuhan. 


Tagumpay ng US at EU 

Walang pinagkaiba ang pinaka- 
bagong kasunduan sa itinutulak na 
adyenda ng US at EU noon sa 
Cancun kapwa sa isyu ng ibayong 
liberalisasyon sa agrikultura at 
pagpapalawak ng saklaw ng WTO. 
Sentro sa mga negosasyon ang 
pagbabawas ng minimum na 80% 
sa mga taripa at subsidyong agri- 
kultural. Ang pagbabawas na ito 
ay itinulak na ng US at EU noon 
pang 1999 nang malapit nang 
magtapos ang implementasyon ng 
Uruguay Round ng General Agree- 
ment on Tariffs and Trade. Sa dala- 
wang pagkakataong ipinilit ito ng 
US at EU (una sa Seattle at panga- 
lawa sa Cancun), bumagsak ang 
mga negosasyon dahil sa matindi 
at malawak na pagtutol ng mama- 
mayan. 

Wala ring bago sa pagtanggi ng 
US at EU na bawasan ang subsidyo 
sa sariling mga produktong agri- 
kultural. Nakasaad sa bagong ka- 
sunduan na maaaring magdeklara 
ang mga bansa ng mga produktong 
"sensitibo" upang iligtas ang mga 
ito sa pagbabawas ng subsidyo. 
Kaagad na idineklara ng US na sen- 
sitibo ang kanilang produktong 
asukal at tumangging ibaba ang 
matataas na taripang ipinapataw 
sa inaangkat nitong asukal. Tu- 
manggi rin ang EU at Australia na 
ibaba ang taripa sa inaangkat na 
trigo, produktong mula sa gatas at 
iba pang produktong agrikultural 
ng kani-kanilang mga bansa. [EB 


ANG BAYAN Agosto 21, 2004 


Sa kunwaring paglutas ng US sa kaguluhan sa Sudan 


Kontrol sa langis ang tunay na pakay 


W. Bush sa langis ng Sudan kaya nagka- 

kandarapa ito sa kunwaring paglutas sa 
kaguluhang nagaganap ngayon sa bansang 
iyon. 

Pinalalabas ng gubyernong Bush na layu- 
nin lamang nito na matapos ang kaguluhan sa 
Darfur, Sudan at mapawi ang mga paglabag sa 
karapatang-tao ng mga Darfurian. Isinasangka- 
lan din ng US na ang Sudan ay pinamumugaran 
ng mga teroristang grupo. Subalit malinaw na 
ang totoong pakay ng US ay ang makontrol ang 
industriya ng langis sa Sudan. Walang pinagka- 
iba ang pakikialam na ito ng US sa naganap na 
pag-okupa sa Iraq nang dahil sa langis at sa 
Afghanistan kung saan may nakaplanong ilatag 
na oil pipeline na tatagos sa bansa. 

Napakahalaga para sa US na makuha ang 
langis ng Sudan dahil kailangan nito ng alter- 
natibong mapagkukunan ng langis. Sa Middle 
East, kung saan signipikanteng tagasuplay ng 
langis ng US ang Saudi Arabia at Kuwait, nana- 
natiling mataas ang tensyong dulot ng patuloy 
na paglaban ng mga armadong militanteng Ira- 
qi sa mga pwersa ng US sa Iraq. Sa Saudi Ara- 
bia, napapatigil ang operasyon ng mga kum- 
panya ng langis dahil sa pag-atake ng mga an- 
ti-US na grupo. 

Inaangkat ng US ang 60% ng kabuuang kino- 
konsumong langis nito bawat taon. 

Ayon sa mga kinatawan ng Sudanese Energy Mi- 
nistry, mayroong napatunayang 700 milyong bari- 
les ang Sudan at tinatayang mayroong kabuuang 
300 milyong bariles na reserba ito. Nais ng US na 
maagaw at makontrol ang langis sa bansa na sa 
ngayon ay hawak ng mga kumpanyang Lundin Oil 
ng Sweden, Petronas ng Malaysia, China National 
Petroleum Company ng gubyerno ng China, OMV ng 
Austria, Qatari Gulf Petroleum Company, TotalFina- 
Elf ng France, ONGC Videsh Ltd. ng India at Suda- 
pet ng gubyerno ng Sudan. 

Bukod sa planong pagkontrol sa langis ng Su- 
dan, balak ng US kapag humupa na ang kaguluhan 
sa Iraq, na dugtungan ang oil pipeline mula Arabi- 
an Gulf, na idadaan sa daungan ng Yanbu sa Saudi 
Arabia tungong Arous sa Sudan na tatagos sa Darfur 
at tutuloy sa Chad at dadaloy patungong Atlantic 
Ocean. 


Two na takam ang gubyerno ni George 

Ang Darfur ay isang rehiyon sa kanlurang bahagi ng Sudan, isang 
bansa sa Northeastern Africa. 


Sa kabila ng pagkakaroon na ng kasunduan hinggil 
sa pagpapatigil sa kaguluhan sa Sudan sa pagitan ng 
gubyerno nito at ng United Nations na pinirmahan no- 
ong Abril 8, pinangunahan ng US ang paglalabas ng 
isang resolusyon na inaprubahan ng UN Security Coun- 
cil. Ayon sa kasunduan, iniuutos sa gubyerno ng Sudan 
ang pagdisarma sa grupong naghahasik ng kaguluhan sa 
Darfur at pagpapatigil sa pang-aatake nito sa loob ng 30 
araw. Kung hindi ay haharap ang gubyerno sa mas ma- 
bigat na aksyon. 

Hindi tinanggap ng Sudan ang resolusyon sa pagsa- 
sabing taliwas ito sa nauna nang pakikipagkasundo sa 
UN. Nagbabala ang US ng pang-ekonomyang embargo, 
na kung tutuusin ay lalong magpapahirap sa mga refu- 
gee sa Sudan. 

Patuloy ang pagpapel ng US sa kaguluhan sa Darfur. 
Patuloy ito sa panggigipit sa gubyerno ng Sudan, hindi 
upang isalba ang milyun-milyong mamamayan sa Darfur 
at makamtan ang kapayaapan, kundi upang mapasaka- 
may at madambong ang langis na inaasam. [AB] 

Ang matinding kaguluhan 
sa Darfur 


ayroong dalawang pangunahing grupo sa 

Darfur na humahamon sa gubyerno ng Sudan. 
Ang mga ito ay ang Sudanese Liberation Army 
(SLA) at ang Justice and Equality Movement 
(JEM). Nilalabanan ng SLA ang diskriminasyon at 
pang-aapi ng gubyerno sa mga Darfurian at pag- 
kampi nito sa minoryang populasyong Arabo ng 
Sudan. Matagal nang may tensyon sa Darfur hing- 
gil sa lupa sa pagitan ng mga Arabong nomadic at 
ng mga magsasakang Itim. 

Noong Abril 2003 ay sinalakay ng SLA at JEM 
ang ilang instalasyong gubyerno sa Darfur. Dahil 
sa matinding kahihiyang tinamo ng gubyerno ni 
Pres. Omar al-Bashir sa pag-atake ng mga rebel- 
de, naglunsad ito ng ganting-salakay. Subalit hin- 
di ang SLA at JEM ang inatake nito kundi ang ma- 
mamayan sa Darfur. Bukod sa pambobomba ng 
mga eroplano, pinakikilos ng gubyerno ang mga 
milisyang Arabong tinatawag na Janjaweed. Kila- 
la ang Janjaweed sa pagpapatupad ng patakarang 
"scorched earth" o panununog sa mga pamayanan 
at pagtataboy sa mamamayan sa lugar. Pinapatay 
nila ang kalalakihan, ginagahasa ang kababaihan, 
ninanakaw ang mga ari-arian at sinusunog ang 
buu-buong kabahayan. 

Ayon sa mga pagtaya, umaabot na sa 50,000 
mamamayan ang napapatay. Umaabot naman sa 
dalawang milyong Darfurian, mula sa tinatayang 
populasyon nitong 6 milyon, ang nagsilikas. Ang 
125,000 nito ay nagsipunta sa kanugnog na ban- 
sang Chad. 

Kulang na kulang sa pagkain, tubig at gamot 
ang mga nagsilikas. Sa ngayon, 20% ng batang 
refugee ay biktima ng malnutrisyon. Marami sa 
kanila ang namamatay sanhi nito at ang iba na- 
man ay dahil sa mga sakit tulad ng diarrhea. 

Kahit sa mga kampong pinuntahan ng mga 
nagsilikas, umaali-aligid ang mga myembro ng 
Janjaweed at pinapatay ang kalalakihan at gina- 
gahasa ang kababaihang napapalayo dahil sa 
pag-iigib o paghahanap ng panggatong. 

Nitong nakaraang mga linggo, sa halip na lu- 
sawin ang Janjaweed, tinatanggap ng gubyerno 
ni al-Bashir ang mga elemento nito sa grupong 
paramilitar na Popular Defence Force (PDF) at sa 
pulisya. Sangkot din ang PDF sa panggugulo sa 
mamamayang Darfurian. ABI 


$ BALITA 


11 sibilyan, napatay sa pambobomba 


HINDI bababa sa 11 sibilyang Moro ang napatay at di 
mabilang ang sugatan sa walang pakundangang pam- 
bobombang isinagawa ng AFP sa pinaghihinalaang ku- 
ta ng bandidong Pentagon Gang noong Agosto 13 sa 
Liguasan Marsh. Dalawang eroplano ng OV-10 at apat 
na M520 helicopter gunship ang umatake sa Barangay 
Midpandakan, Salipada K. Pendatun, Maguindanao at 
Barangay Pambalayan, Lambayang, Sultan Kudarat. 

Ang mga sibilyan ay napatay nang tamaan ng mga 
bomba ang isang moske at limang kabayahan sa Ba- 
rangay Midpandakan. Kabilang sa mga biktima ang 
anim na bata. Mahigit 200 pamilya ang nagsilikas bu- 
nga ng operasyong militar na ito. Marami ring bahay 
ang napinsala sa pambobomba. 


People's Caravan laban sa Balikatan, 


inilunsad 

BILANG pagpapakita ng malawakang pagtutol 
pagkundena sa lumalalang panghihimasok 
imperyalistang US sa Pilipinas, at partikular, 
Mindanao, inilunsad ng mga progresibo at 
demokratikong grupo rito ang dalawang araw na 
People's Caravan for Peace and Sovereignty. 
Dinaluhan ito ng mahigit 10,000 mamamayan at 120 
behikulo. Nagsimula ang caravan sa Davao City at 
nagtapos sa bayan ng Carmen, North Cotabato noong 
Agosto 13. 

Binatikos ng mga nagpuprotesta ang US sa 
mapanlinlang na patakaran nitong permanent- 
temporary na pag-ookupa sa bansa. Hindi man 
tuwirang inaamin, aktwal na ginagamit ng US ang 
buong Mindanao bilang mistulang base militar. 


at 


ng 
sa 


Hugo Chavez, nanalo sa recall referendum 


sa Venezuela 

PINASINUNGALINGAN ng pagkapanalo ni Hugo 
Chavez, presidente ng Venezuela, ang ipinagkakalat 
ng kanyang mga kalaban na gusto ng malaking ma- 
yorya ng mga Venezuelan na patalsikin siya sa poder. 
Isinalang ang pagkapresidente ni Chavez sa isang 
recall referendum noong Agosto 15 kung saan 59% ng 
mga bumoto ang nagpahayag ng kagustuhang ma- 
natili pa siya bilang presidente. Ayon sa mga interna- 
tional observers na sumubaybay sa referendum, lehiti- 
mo ang resulta nito at wala silang nakitang ebiden- 
sya ng pandaraya. Si Chavez ay kilala sa kanyang 
anti-US na paninindigan, laluna sa paglaban niya sa 
pagtatangka ng US na kontrolin ang industriya ng 
langis sa Venezuela. 

Makatao ang pangangalaga ng BHB 
sa mga prisoner of war 


Bayan (BHB) ang mataas na di- 
siplina bilang rebolusyonaryong 
hukbo sa kakayahan nitong mahu- 
say na alagaan ang mga bihag ng 
digma (POW o prisoner of war) at sa 


Jire ng Bagong Hukbong 


ligtas at maayos na pagpapalaya 4 


sa kanila nitong Agosto 18. 

Sa loob ng halos anim na bu- 
wan, inalagaan at iginalang ng 
Romulo Jallores Command (RJC) 
sina Lt. Ronaldo Fidelino at 


Pfc. Ronnel Nemeño 
alinsunod sa mga ali- 
tuntunin ng BHB, 


mga batas ng rebo- 


SŠ 
R 
Canana. 

SS 


sss 


Mahigit 100 kaso, 
isinampa sa JMC 


Mga tampok 
sa isyung ito... 


lusyonaryong gubyernong bayan, 
mga kaukulang probisyon ng Com- 
prehensive Agreement on Respect 
for Human Rights and International 
Humanitarian Law (CARHRIHL) at 
mga pandaigdigang ali- 
@ tuntunin sa digmaan 
$ kabilang ang Geneva 
| Conventions. 

Matapos sila mabi- 
hag, inilinaw agad ng 
RJC kina Fidelino at 
Nemeño ang kani- 
lang mga karapa- 
tan alinsunod sa 
mga alituntu- 


Sistematikong 
pagsisiinungaling 


ng AFP 


PAHINA 3 


PAHINA 5 


nin ng BHB. Sa abot ng nakaya ng 
RJC, tiniyak nito na maayos ang 
kalusugan, pagkain at kundisyon 
ng dalawa sa lahat ng pagkakataon. 
Sinikap din ng RJC na agad silang 
mapalaya. 

Ang makataong pagtrato ng 
BHB sa mga POW ay taliwas sa pa- 
takaran at gawi ng teroristang im- 


 peryalismong US at rehimeng Arro- 


yo na walang pakundangang luma- 
lapastangan sa mga karapatang-tao 
at sa mga batas ng digmaan. 

Ang mga Pulang mandirigmang 
hors de combat (wala na sa katayu- 

ang lumaban) na nahuhuli ng 
AFP sa labanan ay karani- 
wang tinotoryur at tulu- 
yang pinapatay. Ang 
mga binubuhay ay itinu- 
turing at tinatratong pa- 
rang hayop. Sinasampahan 
sila ng mga kasong kriminal 
at ilang taong ibinibimbin sa 
mga di makataong kundisyon 
sa loob ng masisikip na kulu- 

ngan. 

Ang mahusay na 
pangangalaga at ma- 
ayos na pagpapalaya ng 

BHB sa mga POW ay isang 
aktong taliwas sa terorismo. Alin- 


Panunuhol 
at pambabraso 
sa WTO 
PAHINA 8 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas mapusyaw 
ang masthead o logo ay para sa mga gumagamit ng mimeo machine o naglilimbag sa 
paraang v-type. Idinisenyo ito para hindi madaling makasira ng istensil. 


2. Pag-print sa istensil: 


a) Sa print dialog, i-check ang Print as image 

b) Alisin ang check sa Shrink oversized pages to paper size 
k) I-click ang Properties 

d) I-click ang Advanced 

e) Tiyaking naka-set sa 100% ang Scaling 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


Mga tampok sa 


: . Title dito PAHINA X Title dito PAHINA X Title dito PAHINA X 
isyung ito... 


